Държавен вестник, бр. 23, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  23
приходите данни за доставката и движението 
на доставените/получените количества течни 
горива, както и за промяната в тях. Данните 
се подават на датата на данъчното събитие 
или на датата на възникване на промяна в 
обстоятелствата по електронен път с квали­
фициран електронен подпис. 
(11) Данни по ал. 10 не се подават от:
1. доставчика и получателя за доставки на 
течни горива под режим отложено плащане 
на акциз; 
2. доставчика за доставки и за доставени 
количества течни горива, за които са подадени 
данни пред Агенция „Митници“, че горивата са 
освободени за потребление по реда на Закона 
за акцизите и данъчните складове; 
3. доставчика за доставки, които е отчел чрез 
електронната си система с фискална памет;
4. получателя за доставки, които са отче­
тени от доставчика чрез електронна система 
с фискална памет и получателят е краен 
потребител;
5. получателя за доставки, които е отчел 
като получени чрез електронната си система 
с фискална памет;
6. получателя по ал. 9, т. 2.“
§ 3. Член 185 се изменя така: 
„Чл. 185. (1) На лице, което не издаде до­
кумент по чл. 118, ал. 1, се налага глоба – за 
физическите лица, които не са търговци, в 
размер от 100 до 500 лв., или имуществена 
санкция – за юридическите лица и еднолич­
ните търговци, в размер от 500 до 2000 лв. 
(2) Извън случаите по ал. 1 на лице, ко­
ето извърши или допусне извършването на 
нарушение по чл. 118 или на нормативен акт 
по неговото прилагане, се налага глоба – за 
физическите лица, които не са търговци, в 
размер от 300 до 1000 лв., или имуществена 
санкция – за юридическите лица и еднолич­
ните търговци, в размер от 3000 до 10 000 лв. 
Когато нарушението не води до неотразяване 
на приходи, се налагат санкциите по ал. 1. 
(3) В случаите по ал. 1 физическото лице, 
което фактически е било длъжно да издаде 
документ по чл. 118, ал. 1 и е приело плащане, 
без да издаде такъв документ, се наказва с 
глоба от 100 до 500 лв. 
(4) При повторно нарушение по ал. 1 раз­
мерът на глобата е от 200 до 1000 лв., а на 
имуществената санкция – от 1000 до 4000 лв. 
(5) При повторно нарушение по ал. 2 раз­
мерът на глобата е от 600 до 2000 лв., а на 
имуществената санкция – от 6000 до 20 000 лв. 
Когато нарушението не води до неотразяване 
на приходи, се прилагат санкциите по ал. 4. 
(6) На лице, което не изпълни задължени­
ето си да съхрани документа по чл. 118, ал. 1 
до напускането на обекта, се налага глоба 
в размер 5 лв., която се събира на място с 
квитанция.“ 
§ 4. Член 186 се изменя така:
„Чл. 186. (1) Принудителната администра­
тивна мярка запечатване на обект за срок 
до един месец, независимо от предвидените 
глоби или имуществени санкции, се прилага 
на лице, което: 
1. не спази реда или начина за: 
а) издаване на съответен документ за 
продажба, издаден по установения ред за 
доставка/продажба; 
б) въвеждане в експлоатация или регис­
трация в Националната агенция за приходите 
на фискалните устройства или интегрираните 
автоматизирани системи за управление на 
търговската дейност; 
в) ежедневно отчитане на оборотите от 
продажби, когато това е задължително; 
г) подаване на данни по чл. 118 в Нацио­
налната агенция за приходите; 
д) съхраняване на документи, издавани 
от/във връзка с фискалните устройства или 
интегрираните автоматизирани системи за 
управление на търговската дейност; 
2. използва фискално устройство или интег­
рирана автоматизирана система за управление 
на търговската дейност, които не отговарят на 
изискванията за одобрен тип и не са одобрени 
от Българския институт по метрология. 
(2) В случаите по ал. 1, т. 2 фискалното 
устройство се отнема от органа по приходи­
те в полза на държавата и се унищожава, а 
правото на лицето да използва интегрираната 
автоматизирана система за управление на 
търговската дейност се отнема.
(3) Принудителната административна мяр­
ка по ал. 1 се прилага с мотивирана заповед 
на органа по приходите или от оправомощено 
от него длъжностно лице. 
(4) Обжалването на заповедта по ал. 3 се 
извършва по реда на Административнопро­
цесуалния кодекс.“
§ 5. В чл. 192 в текста преди т. 1 думите 
„Държавната агенция за метрологичен и тех­
нически надзор“ се заменят с „Българския 
институт по метрология“.
§ 6. В § 1 от допълнителните разпоредби 
се правят следните изменения и допълнения:
1. Точка 40 се изменя така:
„40. „Фискално устройство“ е устройство 
за регистриране и отчитане продажби на 
стоки или услуги чрез издаване на фискални 
касови бележки и за съхраняване на данни за 
регистрираните обороти във фискална памет. 
Фискални устройства са: 
а) електронните касови апарати с фискална 
памет (ЕКАФП);
б) фискалните принтери (ФПр);
в) електронните системи с фискална па­
мет (ЕСФП) за отчитане на оборотите от 
продажби на течни горива чрез одобрени по 
смисъла на Закона за измерванията средства 
за измерване на разход;